אריק רביליוס

אריק רביליוס (באנגלית: Eric Ravilious; 22 ביולי 1903 – 2 בספטמבר 1942) היה צייר, מעצב, מאייר ספרים וחרט עץ בריטי. הוא ידוע במיוחד בזכות צבעי המים שלו הבוחנים נוף אנגלי ואמנות עממית ברגישות ובהירות מודרנית. הוא שירת כאמן מלחמה, והיה אמן המלחמה הבריטי הראשון שנהרג בשירות פעיל במלחמת העולם השנייה כאשר המטוס בו טס אבד מול איסלנד.<ref name=":0">Armitstead, Claire (24 June 2022). "'He died in his 30s living the life he had dreamed of': artist Eric Ravilious". The Guardian. Retrieved 24 June 2022.</ref><ref>Carrington, Noel (1946). "Eric Ravilious". Graphis: 430–9. Retrieved 20 November 2017.</ref>

== ביוגרפיה ==
רביליוס נולד ב-22 ביולי 1903 בצ'רצ'פילד רואד, אקטון, לונדון, בנם של פרנק רביליוס ואשתו אמה (לבית פורד).<ref>Powers, Alan (15 July 2012). Eric Ravilious: Imagined Realities. Philip Wilson Publishers. p. 143</ref><ref>Russell, James (2015). Ravilious: The Watercolours. Philip Wilson Publishers. p. 1</ref> כשהיה עדיין ילד קטן המשפחה עברה לאיסטבורן בסאסקס, שם הוריו ניהלו חנות עתיקות.

רביליוס התחנך בבית הספר התיכון העירוני לבנים איסטבורן, מספטמבר 1914 עד דצמבר 1919.<ref>Andy Friend, Alan Powers, Ravilious & Co: The Pattern of Friendship (2017), p. 469</ref> ב-1919 הוא זכה במלגה לבית הספר לאמנות באיסטבורן וב-1922 במלגה נוספת ללימודים בבית הספר לעיצוב בקולג' המלכותי לאמנות. שם, הוא הפך לחבר קרוב של אדוארד באודן. משנת 1924 למד אצל פול נאש.<ref>Freda Constable and Sue Simon, The England of Eric Ravilious (1982)</ref>

ב-1925 קיבל רביליוס מלגת נסיעה לאיטליה וביקר בפירנצה, סיינה ובערי טוסקנה. בעקבות זאת החל ללמד במשרה חלקית בבית הספר לאמנות באיסטבורן, ומשנת 1930 לימד בקולג' המלכותי לאמנות. באותה שנה נשא לאישה את איילין לוסי גארווד ("תרצה"), גם היא אמנית אותה הכיר באיסטבורן קולג' לאמנות .<ref>Laity, Paul (29 April 2011). "Eric Ravilious: ups and Downs". The Guardian.</ref> נולדו להם שלושה ילדים: ג'ון רביליוס (1935–2014); הצלם ג'יימס רביליוס (1939–1999); ואן אולמן, לבית (1941) עורכת ספרים על הוריה ועבודתם.<ref>James Russell, ‘Garwood, Eileen Lucy [Tirzah] (1908–1951)’, Oxford Dictionary of National Biography, Oxford University Press,</ref>

בשנת 1928 ציירו רביליוס, באודן וצ'ארלס מהוני סדרה של ציורי קיר במכללת מורלי בדרום לונדון עליהם עבדו במשך שנה שלמה.<ref>Richards, J.M. (1946). Edward Bawden. The Penguin Modern Painters. Harmondsworth: Penguin Books. p. 8.</ref> עבודתם תוארה על ידי ג'יי.מ. ריצ'רדס כ"חדה בפרטים, בצבע נקי, עם הומור מוזר בדמויות המריונטות שלהם" ו"חריגה בולטת מהמוסכמות של ציור קיר באותה תקופה", אך היא נהרסה בהפצצה ב-1941.<ref name=":0" />

בין 1930 ל-1932 גרו רביליוס וגארווד בהאמרסמית', מערב לונדון. כאשר רבליוס ובאודן סיימו את האקדמיה הם החלו לחקור את האזור הכפרי של אסקס בחיפוש אחר נושאים כפריים לצייר.
ספל "א"ב", תוצרת וודג'ווד עיצוב אריק רבליוס
ב-1933 ציירו רביליוס ואשתו ציורי קיר במלון מידלנד במורקמבה. בנובמבר 1933,הוא ערך את תערוכת היחיד הראשונה שלו בגלריה זוומר בלונדון, בשם "תערוכה של רישומי צבעי מים". 20 מתוך 37 היצירות שהוצגו נמכרו. <ref>James Russell (2011). Ravilious in Pictures: A Country Life. The Mainstone Press (Norwich)</ref> במהלך 1939 צייר רביליוס סדרה של צבעי מים של גבעת גיר בנוף האנגלי. גלריית לסטר מכרה שלושה מהציורים הללו לאוספים ציבוריים בריטיים, הטייט, מוזיאון ויקטוריה ואלברט וגלריה לאמנות אברדין.<ref>Alan Powers (14 July 2022). "The real and romantic: the life and work of Eric Ravilious". Art UK. Retrieved 25 February 2023.</ref>

=== הדפס ואיור ===
רביליוס חרט יותר מ-400 איורים וצייר למעלה מ-40 עיצובים ליטוגרפיים לספרים ופרסומים במהלך חייו.<ref>Edward Bawden, Design. Antique Collector's Club, Woodbridge, England</ref> המשימה הראשונה שלו, ב-1926, הייתה איור רומן עבור ג'ונתן קייפ. הוא המשיך לייצר עבודות הן עבור חברות גדולות כמו לנסטון תאגיד מונוטייפ והן עבור מוציאים לאור קטנים יותר ופחות מסחריים, כמו הוצאת הגולדן קוקרל. סגנון חריטת העץ שלו הושפע מאוד מזה של תומאס בוויק, שגם הוא וגם באודן העריצו. רבליוס בתורו השפיע על חרטי עץ אחרים, כמו גוונדה מורגן שגם תיארה סצנות בסאות' דאונס והוזמנה על ידי הוצאת הגולדן קוקרל.

=== עיצוב ===
ספינת נווט בלה -האבר
בפברואר 1936, ערך רביליוס את התערוכה השנייה שלו בגלריה זוומר ושוב היא זכתה להצלחה, כאשר 28 מתוך 36 הציורים המוצגים נמכרו. תערוכה זו הובילה גם להזמנת חברת וודג׳ווד עבור עיצובי קרמיקה.<ref name=":0" /> עבודתו עבורם כללה ספל הנצחה לציון הכתרתו המתוכננת של אדוארד השמיני; העיצוב תוקן לקראת ההכתרה של ג'ורג' השישי ואליזבת.<ref>James Russell (2011). Ravilious in Pictures: A Country Life. The Mainstone Press (Norwich)</ref>

עיצובים פופולריים אחרים שלו כללו את ספל האלפבית משנת 1937, ואת ערכות החרסינה, Afternoon Tea (1938), Travel (1938), וכלי גן (1939), בתוספת גביע ״מרוץ הסירות ב-1938״. ייצור העיצובים של רבליוס נמשך בשנות ה-50, כאשר עיצוב ספל ההכתרה עובד מחדש לאחר מותו לקראת הכתרתה של אליזבת השנייה ב-1953.<ref>Jenkins, Stephen (2001). Ceramics of the '50s and '60s. London: Miller's. pp. 8–9.</ref>

=== ציורי קיר ===
רבליוס הוזמן לצייר ציורי קיר על קירות חדר התה במזח ויקטוריה במפרץ קולווין ב-1934. לאחר התמוטטות חלקית של המזח, אלה נחשבו כבלתי ניתנים לשחזור. אבל החל מחודש מרץ 2018, אחד מהם חולץ וקיוו שניתן יהיה להציל גם את השני.<ref>Dearden, Chris (12 March 2018). "Bid to save pier murals amid demolition". BBC News.</ref>

== אמן מלחמה ==
"גלוריה", בשייט באזור הקוטב
לפני פרוץ מלחמת העולם השנייה רביליוס הזדהה עם מטרות אנטי-פשיסטיות, כולל השאלת עבודותיו לתערוכה "אמנים נגד פאשיזם" משנת 1937.הוא שקל להצטרף לצבא בתור רובאי אבל נרתע על ידי חברים. לאחר פרוץ המלחמה הוא התקבל כאמן בשכר במשרה מלאה על ידי הוועדה המייעצת לאמני המלחמה בדצמבר 1939.<ref>Imperial War Museum. "War artists archive:Eric Ravilious". Imperial War Museum</ref> הוא קיבל דרגת קפטן כבוד בנחתים המלכותיים והוצב באדמירליות.

בפברואר 1940, הוא התייצב לקסרקטין הצי המלכותי במספנת צ'טהאם. בזמן שהתבסס שם הוא צייר ספינות על שפת הרציף, בלונים והגנות חוף אחרות. אף תיאר מומחי סילוק פצצות המתקרבים לפצצה גרמנית בחולות ויטסטיבל. שניים מחברי הצוות שצייר רבליוס זכו מאוחר יותר בצלב השירות הנכבד.<ref>Ministry of Defence. "Ministry of Defence Art Collection". The Ministry of Defence. Retrieved 1 January 2014.</ref>

ב-24 במאי 1940 הפליג רביליוס לנורווגיה וליווה את הכוח שנשלח לכבוש מחדש את נרוויק. מהסיפון של הספינה "היילנדר", רביליוס צייר סצנות של אוניות הקרב בפעולה, 1940.

בשובו מנורווגיה, רביליוס הוצב לפורטסמות', שם צייר פנים צוללות בגוספורט והגנת החוף בניוהייבן.<ref>Elizabeth Dooley (30 November 2012). "Submarine". University of Warwick Art Collection. Retrieved 8 October 2016.</ref> לאחר שהילד השלישי של רביליוס נולד באפריל 1941, המשפחה עברה לחוות איירון ברידג' ליד שלפורד, אסקס.
בצוללת
דמי השכירות על נכס זה שולמו בחלקם במזומן ובחלקם בציורים, שהם בין העבודות הפרטיות הבודדות שרבליוס השלים במהלך המלחמה. באוקטובר 1941 עבר רביליוס לסקוטלנד, לאחר שבילה שישה חודשים בדובר.

בתחילת 1942 הוצב רביליוס ביורק אך זמן קצר לאחר מכן הורשה לחזור הביתה לשאלפורד כשאשתו חלתה. שם הוא עבד על ציורי יורק שלו וביקש לצייר בבסיס חיל האוויר הסמוך בזמן שגארווד החלימה.<ref>James Russell (2010). Ravilious In Pictures, The War Paintings. The Mainstone Press</ref>

=== מוות ===
ב-28 באוגוסט 1942 טס רביליוס לרייקיאוויק שבאיסלנד ולאחר מכן המשיך הלאה. ב 1 בספטמבר, מטוס לוקהיד הדסון לא הצליח לחזור מהסיור. למחרת בבוקר נשלחו שלושה מטוסים עם עלות השחר לחפש את המטוס הנעדר ורביליוס בחר להצטרף לאחד הצוותים. גם המטוס שעליו היה, לא הצליח לחזור ואחרי ארבעה ימי חיפושים נוספים, רבליוס וצוות המטוס הוכרזו כנופלים בפעולה. גופתו מעולם לא נמצאה והוא מונצח באנדרטת הצי של צ'טהאם.<ref>Casualty Details: Ravilious, Eric William, Commonwealth War Graves Commission.</ref>

ב-1946, אלמנתו של רביליוס נישאה למפיק הרדיו האנגלו-אירי הנרי סוואנזי.

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1903
קטגוריה:בריטים שנפטרו ב-1942
קטגוריה:מונצחים בשלט כחול של ארגון המורשת האנגלית